छठ महापर्व संपन्न होने के बाद दिल्ली, मुंबई और अन्य शहरों के लिए काम पर लौटने में प्रवासी बिहारियों के पसीने छूट रहे हैं। यात्रियों की अतिरिक्त भीड़ के मद्देनजर कई स्पेशल ट्रेन चलाये जा रहे हैं। इसी कड़ी में दरभंगा-समस्तीपुर -मुजफ्फरपुर के रास्ते दरभंगा से अमृतसर एवं जयनगर से आनंद विहार के लिए छठ स्पेशल का परिचालन किया जायेगा।
05211/05212 दरभंगा-अमृतसर-दरभंगा एक्सप्रेस स्पेशल
05211 दरभंगा-अमृतसर एक्सप्रेस स्पेशल छह नवंबर को दरभंगा से 17.20 बजे खुलकर आठ नवंबर को 01.45 बजे अमृतसर पहुंचेगी। वापसी में 05212 अमृतसर-दरभंगा एक्सप्रेस स्पेशल आठ नवंबर को अमृतसर से 19.15 बजे खुलकर 10 नवंबर को 02.55 बजे दरभंगा पहुंचेगी।
अप एवं डाउन दिशा में यह स्पेशल ट्रेन लहेरियासराय, समस्तीपुर, कर्पुरीग्राम, ढोली, मुजफ्फरपुर, मोतीपुर, महेसी, चकिया, पिपरा, बापूधाम मोतिहारी, सगौली, बेतिया, चनपटिया, नरकटियागंज, हरिनगर, बगहा, कप्तानगंज, गोरखपुर, बस्ती, गोंडा, बुढ़वल, सीतापुर, सीतापुर सिटी, मैंगलगंज, शाहजहांपुर, बरेली, मुरादाबाद, नजीबाबाद, लक्सर, सहारनपुर, यमुनानगर जगाधरी, अम्बाला कैंट, राजपुरा, सरहिंद, ढंडारी कलां, लुधियाना, फिल्लौर, फगवाड़ा, जलंधर सिटी एवं व्यास स्टेशनों पर रूकेगी। इस स्पेशल ट्रेन में शयनयान श्रेणी के 15 एवं साधारण श्रेणी के 05 कोच होंगे।
2. 05503 जयनगर-आनंद विहार एक्सप्रेस स्पेशल (वन वे)
05503 जयनगर-आनंद विहार एक्सप्रेस स्पेशल छह नवंबर को जयनगर से 19.00 बजे खुलकर सात नवंबर को शाम 17.30 बजे आनंद विहार पहुंचेगी। यह स्पेशल ट्रेन मधुबनी, दरभंगा, समस्तीपुर, मुजफ्फरपुर, हाजीपुर, छपरा, गोरखपुर, बस्ती, गोंडा, सीतापुर, सीतापुर सिटी, मुरादाबाद एवं गाजियाबाद स्टेशनों पर रूकेगी। इस स्पेशल ट्रेन में शयनयान श्रेणी के 03 एवं साधारण श्रेणी के 11 कोच होंगे।
hin_Deva bho_Deva bho_Deva bho_Deva bho_Deva bho_Deva